Sisällys

# Tietojen yhdistäminen

Yhdistämisessä eri taulukoiden solujen sisällöt kootaan yhteen paikkaan.

## Solusisältöjen yhdistäminen

1. Avaa asiakirja, jossa on yhdistettävät solualueet.

2. Valitse Tiedot - Yhdistä, jolloin avautuu Yhdistele tietoja -valintaikkuna.

3. Valitse Lähdetietoalue-ruudusta lähdesolualue, joka yhdistetään muiden alueiden kanssa.

   Jos aluetta ei ole nimetty, napsauta Lähdetietoalue-ruudun viereistä kenttää. Esille tulee vilkkuva tekstikohdistin. Kirjoita ensimmäisen valittavan alueen viite tai valitse alue hiirellä.

4. Napsauta Lisää-painiketta valitun alueen lisäämiseksi Yhdistelyalueet-kentälle.

5. Valitse lisää alueita ja napsauta Lisää-painiketta kunkin valinnan jälkeen.

6. Valitsemalla kohdealueen Kopioi tulokset kohteeseen -ruudusta määrität sen, missä tulos esitetään.

   Jos kohdealuetta ei ole nimetty, napsautetaan Kopioi tulokset kohteeseen -ruudun viereistä kenttää ja annetaan viite kohteelle. Vaihtoehtoisesti alueen voi valita hiirellä tai sijoittamalla kohdistimen kohdealueen vasempaan yläkulmaan.

7. Valitse funktio Funktio-ruudusta. Funktio määrää, miten yhdistettävien alueiden arvot käsitellään. "Summa"-funktio on oletusasetuksena.

8. Napsauta alueiden tietojen yhdistämiseksi OK:ta.

## Lisäasetukset

Yhdistele tietoja -valintaikkunassa alinna olevaa Lisää-painiketta napsautetaan lisäasetuksia varten:

- Linkitä lähdetietoihin -ruutu valitaan, kun kohdealueelle lisätään tuloksen tuottavat kaavat, eikä itse tuloksia. Kun aineisto linkitetään, lähdealueelle tehtävät muutokset päivittyvät kohdealueelle.

  Kohdealueen vierekkäisiin riveihin lisätään vastaavat soluviitteet, jotka järjestetään ohjelmallisesti ja piilotetaan. Vain lopulliset tulokset, jotka perustuvat valittuun funktioon, esitetään.

- Yhdistele-alueella valitaan joko Riviotsikot tai Sarakeotsikot, jos lähdealueen soluja ei yhdistellä solujen vastaavien sijaintien perusteella, vaan täsmäävien rivi- tai sarakeotsikoiden perusteella.

  Yhdisteltäessä rivi- tai sarakeotsikoiden perusteella, otsikoiden tulee olla valituilla lähdealueilla.

  Toisiaan vastaavien otsikkotekstien tulee olla samoja, jotta rivit tai sarakkeet voitaisiin täsmätä tarkasti. Jos rivi- tai sarakeotsikko ei täsmää mihinkään kohdealueen otsikkoon, se muodostaa uuden rivin tai sarakkeen.

Yhdistelyalueiden ja kohdealueen aineistot tallentuvat asiakirjaa tallennettaessa. Jos myöhemmin avataan asiakirja, jossa yhdistely on määritetty, aineisto on jälleen käytettävissä.

Aiheeseen liittyvää

Tiedot - Yhdistä